Sabinet | Volume 114, Issue 3254
Volume 114, Issue 3254, 2012
Die Kerkblad - Volume 114, Issue 3254, February 2012
Volume 114, Issue 3254, February 2012
Oproep tot geloof en bekering : van die redakteur
Week na week, maand na maand en jaarin en jaaruit word die Woord van die Here in al die Geref. Kerke in Suid-Afrika gepreek. God het dit in ons land sodanig beskik dat daar geen verhindering is om God se Woord te verkondig nie. Ons hoef geen vervolging te vrees nie, ook nie die eiegeregtige inmenging van die staat nie. God het 'n doel met die prediking. Prediking kan nie sonder 'n appèl op die hoorders wees nie. Die oproep tot geloof en bekering is tiperend van die Gereformeerde prediking.
Wat is die rede vir die ontevredenheid? : briewe
Author Hennie Wentzel
Kyk 'n mens na jou kleinkinders, verstom jy jou oor hulle vaardigheid met al die nuwe elektroniese apparaat. Baie van die dinge wat ons met moeite baasraak, is vir hulle 'n vanselfsprekendheid.
Wat staan my te doen? 'n Roetekaart na die eer van God : uit die Woord
Author D.J.S. (Dick) Steyn
Source: Die Kerkblad 114, pp 3 –4 (2012)
So pas is daar byna daagliks gevra na 'n roetekaart vir 'n groener klimaatsverbruik tydens die COP 17-beraad. Dit sou wonderlik gewees het indien daar ook 'n roetekaart was om tot eer van God te leef. So 'n eenvoudige roetekaart sou waarskynlik die lewe van gelowiges gereduseer en maklik gemaak het tot die doen of nie doen van 'n klompie dinge - eentonig, sieldodend, formalisties.
Mondigheid : redaksioneel
Source: Die Kerkblad 114, pp 5 –6 (2012)
Mondig beteken meerderjarig. Dit dui op iemand wat nie meer onder die toesig van sy/haar ouers of 'n voog is nie. Dit is iemand bo 21 jaar. Mondigheid dui op 'n lewensomstandigheid waar die persoon self verantwoordelik optree. Dit beteken om op jou eie bene te staan.
Hoe die gelowige Christus moet volg : hoofartikel
Source: Die Kerkblad 114, pp 7 –8 (2012)
'n Onmiddellike voorvereiste vir die navolging van Christus as Koning van die koninkryk van God is die wedergeboorte (Joh. 3:3). Dié waarheid spreek duidelik uit die lewe van Nikodemus. Eers wanneer hy deur die genade van God tot die besef kom en gebring word dat 'n nuwe lewe vanuit die hemel nodig is, word hy 'n volgeling van Jesus Christus (Joh. 7:50-52; 19:39). Wanneer Jesus Christus deur hom as Verlosser en Saligmaker aangeneem word, word hy 'n wedergebore kind van God wat in die voetstappe van Christus volg.
Watter pad kan ons volg met die vrou in die amp ná Sinode 2012? : brandpunt
Source: Die Kerkblad 114, pp 9 –11 (2012)
By Sinode 2012 het 'n ordevoorstel gedien wat inhou dat die Sinode nie beswaarskrifte behandel het teen die besluit van Sinode 2009, dat vroue nie as ouderlinge en predikante mag dien nie. Daar was ook 'n be swaarskrif teen die besluit van Sinode 2003 wat handel oor die vrou in die diakenamp. Die wyse waarop die ordevoorstel (besluit) ter tafel gekom het, sommige inherente teenstrydighede in die besluit en so meer, stel ons voor die vraag oor die pad wat gemeentes vir ten minste die volgende drie jaar moet loop met betrekking tot die vrou in die amp van ouderling.
Deugsaamheid - eienskappe van 'n godvrugtige lewe : die karakter van ons geloof : fokusartikel
Source: Die Kerkblad 114, pp 12 –13 (2012)
Daar is 'n uitdrukking wat sê : "Die welriekendheid van jasmyn en sandaalhout waai net wind-af, maar die geur van deugsaamheid deurdring alle rigtings." Deugsaamheid (en kennis) bepaal die karakter van jou geloof. Ons het, deur die krag wat God in ons werk, deel gekry aan die "Goddelike natuur" (2 Pet. 1:4) en die Goddelike natuur is God se karakter. Deugsaamheid is dus die basiese eienskap wat geloof, geloof maak. Dit is die aard van jou geloof.
Kennis - eienskappe van 'n godvrugtige lewe : die karakter van ons geloof : fokusartikel
Source: Die Kerkblad 114, pp 14 –15 (2012)
Kennis is mag. So lui die bekende spreekwoord waarmee ouers hulle kinders aanmoedig om te leer en hulleself te kwalifiseer. Gewoonlik word 'n jongmens dan verder aangemoedig met: Geleerdheid is iets wat nooit wat jou weggeneem kan word nie. Dit stel jou in staat om hoër hoogtes in die lewe te bereik.
Selfbeheersing - eienskappe van 'n godvrugtige lewe : die innerlike gesindheid van ons geloof : fokusartikel
Source: Die Kerkblad 114, pp 16 –17 (2012)
Die tema van hierdie artikels sê baie duidelik wat en hoe die mens moet leef waar die vrugte van die genade van God sigbaar is in die lewe van die uitverkorene. Hier fokus ons op selfbeheersing. Ons kan op een van twee maniere kyk na selfbeheerding: ek is so gemaak en so gelaatstaan ... of ek is 'n sondaar en kan nie anders nie ... Dit is die menslike gevoel. Is dit geldige argumente? Kan ons iets daaraan doen? Wat is ons verantwoordelikheid, as gelowige kind, voor God?
Krag om te wag - eienskappe van 'n godvrugtige lewe : die innerlike gesindheid van ons geloof : fokusartikel
Source: Die Kerkblad 114, pp 18 –19 (2012)
Wag op die Here! Wees sterk en laat jou hart sterk wees! Ja, wag op die HERE! Met dié woorde sluit Dawid Psalm 27 af. Dit is woorde wat eie is aan die lewe van 'n gelowige kind van God. Om te wag, is nie maklik nie, veral nie vir ongeduldige mense nie. Dinge moet vinnig gebeur. Tyd is kosbaar. Tog word ons op talle plekke in die Skrif deur die Here opgeroep om te wag. Geduldig wag, volhardend wag, lydsaam wag, gehoorsaam wag, afwagtend wag, verlangend wag, hoopvol wag.
Godsvrug - eienskappe van 'n godvrugtige lewe : die innerlike gesindheid van ons geloof : fokusartikel
Author M.J. (Thinus) Du Plessis
Source: Die Kerkblad 114, pp 20 –21 (2012)
Die Griekse woord wat in die Bybel (Septuaginta en Nuwe Testament) gebruik word vir Godsvrug, is eusebeia. Die woord beteken iets soos: die regte eerbied hê, godvresend of godsalig te wees. Die woord word gewoonlik gebruik om die lewenshouding van gelowige mense teenoor God en teenoor hulle medemense te beskryf. Die woord word normaalweg as vroom vertaal. In die Bybel word dit soms met Godsvrug vertaal.
Broederliefde - eienskappe van 'n godvrugtige lewe : interpersoonlike verhoudinge in ons geloof : fokusartikel
Author T.F. (Thomas) Dreyer
Source: Die Kerkblad 114, pp 22 –23 (2012)
Dis 16 Desember. Ek sit saam met Freddie Shokane in my tuin onder die groot wilgerboom in die hoek van die erf. Ons drink 'n bier saam terwyl die kole stadig regkom vir die braaivleis. Alhoewel ek hom saam kerk toe genooi het, wou hy nie saamgaan vanoggend nie. Hy wou graag die gras kom sny voor hy met vakansie gaan. "Wat gaan jou pa sê as hy Kersfees kom kuier en die gras is so lank? Ek eet nie saam met jou voor ek dit nie gesny het nie!" was min of meer sy woorde. Ek kon hom nie anders oortuig nie.
Naasteliefde - eienskappe van 'n godvrugtige lewe : interpersoonlike verhoudinge in ons geloof : fokusartikel
Author J.A. (Jannie) Erasmus
Source: Die Kerkblad 114, pp 24 –25 (2012)
As Jesus in Matteus 22 gevra word wat die grootste gebod in die wet is, antwoord Hy deur te sê dat liefde die grootste gebod is: Jy moet die Here jou God liefhê met jou hele hart en siel en verstand en jy moet jou naaste liefhê soos jouself. Iemand wat die Here Jesus met toewyding navolg, sal dus erns daarmee maak om 'n liefdeslewe te leef. Hoe doen ons dit? Hoe leef ons 'n liefdeslewe teenoor ander mense? Omdat in die vorige artikel gefokus is op broederliefde (met ander woorde, liefde onder mekaar as gelowiges) fokus hierdie artikel meer op hoe ons liefde kan beoefen teenoor mense wat nie noodwendig gelowiges is nie.
Sri Lanka - pêrel van die Indiese Oseaan : van oraloor
Source: Die Kerkblad 114, pp 26 –30 (2012)
Die pragtige tropiese eiland Sri Lanka in die Indiese Oseaan se bynaam is Pêrel van die Indiese Oseaan, soms ook genoem Traandruppel van die Indiese Oseaan, na aanleiding van die meer as 26-jarige burgeroorlog (tot Mei 2009).
In hierdie artikel word na Ceylon sowel as na Sri Lanka as dieselfde eiland verwys. Die naam wat gebruik word, hang saam met die buitelandse moondheid wat op daardie bepaalde tydstip van die geskiedenis in beheer van Sri Lanka was. Die oorspronklike naam is Sri Lanka. Die Arabiese handelaars het die naam na Seendib verander (dit beteken eiland van genot). Die Portugese het die eiland Ceilao genoem. Die Hollanders het die naam na Zeilan verander. In 1796 is die naam van die eiland deur die Britse gesag na Ceylon verander. Ceylon het op 4 Februarie 1948 onafhanklik geword en sedert Mei 1972 is die naam weer amptelik Sri Lanka.
Elektroniese fotoboek ten bate van kerk se uitreikwerk in Lubumbashi breek nuwe grense : van oraloor
'n Fotoboek ten bate van uitreikwerk onder gereformeerde kerke in Lubumbashi het pas in elektroniese formaat verskyn. Die lidmate van die kerk gaan gebuk onder 'n geskiedenis van jare se swaarkry sonder werk en geld. Die per capita inkomste is minder as US$0.82 per dag - en dié gaan hoofsaaklik na 'n handjievol baie ryk mense, sodat baie min geld - slegs sente - oorbly vir die man op straat. Derhalwe is die kerk aangewese op finansiële steun van buite en is dit onwaarskynlik dat die kerk op sy eie ooit selfversorgend sal word én die nodige fondse sal hê om sy evangeliseringstaak in die DRK effektief aan te pak.
Krugersdorp ontvang 14de predikant : van oraloor
Author Lubbert Van Andel
Die Geref. Kerk Krugersdorp het op 4 Desember 2011 met groot dankbaarheid teen oor die Here sy 14de predikant in die 115-jarige bestaan van die gemeente, dr. De Wet Saaiman, op feestelike wyse ontvang en bevestig. As medeleraar saam met dr. Wim Vergeer vorm hulle twee 'n goeie bedieningspan wat in die behoeftes van die groterwordende gemeente sal kan voorsien, terwyl die gemeente ook met dankbaarheid van die gawes van ds. Arnold Mulder (emeritus van Krugersdorp) en dr. André Grove (emeritus van Klerksdorp-Noord) gebruik kan maak.
Totsiens aan 'n dominee : van oraloor
In Mei verlede jaar moes die Geref. Kerk Wolmaransstad afskeid neem van dr. RM van der Merwe, wat die beroep na Parys aangeneem het. Een van die lidmate, br. Hendrik de Kock, het onderstaande gedig geskryf na aanleiding van die groot spore wat dr. Van der Merwe in die gemeente se lewens getrap het. Intussen het Wolmaransstad reeds hulle nuwe leraar, ds. Boeta Erasmus, ontvang.
Dienskneg-leierskap, konflikhantering en versoening in Uganda : van oraloor
Source: Die Kerkblad 114, pp 34 –35 (2012)
Ek het onlangs die voorreg gehad om by 'n nasionale predikante- en kerklike leierskonferensie in Entebbe in Uganda op te tree. Ek moes lesings gee oor dienskneg-leierskap en die kerk se rol in konflikhantering en versoening.
Dit is vir die redaksie van Die Kerkblad 'n dankbare vreugde om maandeliks die emerituspredikante, hulle eggenotes en die emeritusweduwees wat 80 jaar en ouer is, geluk te wens met hulle verjaardae. God sê : "Die getal van ons jare kan 70 wees, of as ons sterk is, 80." Totius het dit in Psalm 90 berym: "Die sterkste klim ten hoogste tot die top van sewentig of tagtig jare op." Ons wil in Desember 2011 en Januarie 2012 die volgende broeders en susters gelukwens.